Fayekrateret ligger forbundet med den nordøstlige rand af Delaunaykrateret, mens Donatikrateret kun ligger få kilometer mod nordøst. Det er en del af en kæde af kratere af stigende størrelse mod sydvest som fortsætter med La Caillekrateret og slutter med Purbachbassinet.  Karakteristika Fayekraterets rand er stærkt beskadiget, særligt langt den vestlige halvdel, og materiale fra den dækker meget af kraterbundens sydvestlige del. Randen findes næsten ikke mod nordvest, hvor en åbning forbinder kraterets indre med det omgivende terræn. Den tilbageværende indre bund er forholdsvis fri for særlige træk, men en central top hæver sig i dens midte. Et småkrater og resterne af et lille kraters rand findes i bundens nordøstlige del.